b'\n_START_ARTICLE_\nBistrup (Birker\xc3\xb8d)\n_START_SECTION_\nEtymologi\n_START_PARAGRAPH_\nForleddet er afledt af "biskorp", efterleddet af "-torp" i betydningen udflytterbebyggelse.\n_START_SECTION_\nHistorie\n_START_PARAGRAPH_\nBistrup landsby bestod i 1682 af 4 g\xc3\xa5rde og 3 huse uden jord. Det samlede dyrkede areal udgjorde 137,7 t\xc3\xb8nder land skyldsat til 36,51 t\xc3\xb8nder hartkorn. Dyrkningsformen var trevangsbrug._NEWLINE_I 1864 anlagdes Nordbanen med stoppested ved Birker\xc3\xb8d, hvor der hurtigt opstod en stationsby. Bistrup blev i f\xc3\xb8rste omgang ikke p\xc3\xa5virket af jernbanen, men i takt med den fremadskridende forstadsudvikling i tilknytning til Stork\xc3\xb8benhavn blev ogs\xc3\xa5 Bistrup inddraget og de gamle landsbyjorder blev udstykkede til villagrunde, og Bistrup og Birker\xc3\xb8d voksede sammen til en sammenh\xc3\xa6ngende bym\xc3\xa6ssig bebyggelse.'